PUBLICACIÓN DA APROBACIÓN DEFINITIVA E TEXTO DA ORDENANZA FISCAL REGULADORA DA TAXA POLOS SERVIZOS VINCULADOS AO CICLO INTEGRAL DA AUGA
ADMINISTRACIÓN LOCAL — Municipal — Cangas (Ordenanzas e Regulamentos, 27/12/2016)

O Pleno do Concello, en sesión ordinaria celebrada o día 2 de decembro, acordou a aprobación definitiva, con resolución expresa das reclamacións presentadas, da Ordenanza fiscal reguladora da taxa polos servizos vinculados ao ciclo integral da auga, cuxo texto íntegro se fai público en cumprimento do artigo 17 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. No uso das facultades concedidas polos artigos 133.2 e 142 da Constitución española, e polo artigo 106 da Lei 7/1985, de 2 de abril, reguladora das bases do réxime local, e de conformidade ca disposto nos artigos 15 ao 19 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Concello de Cangas establece a taxa pola prestación do servizo de abastecemento de auga potable e rede de saneamento, a que se refire o artigo 20.4. r) e t) do citado Real decreto lexislativo, que se rexerá pola presente Ordenanza Fiscal, e cuxas normas atenden ao prevido no artigo 57 do mesmo texto legal.1.—Constitúe o feito impoñible desta taxa a prestación dos servizos que a continuación se detallan, prestados polo Concello de Cangas ou a medio de xestión indirecta, baixo a modalidade de concesión administrativa de servizo público.2.—Será obxecto da taxa, o subministro de auga potable e rede de saneamento para: a) Usos domésticos en domicilios particulares. b) Usos comerciais e industrias. c) Usos de obras.3.—Conexión obrigatoria ás redes de subministro e saneamento municipais. As vivendas, industrias e locais comerciais que se atopen situados a menos de 100 m. das redes de subministración de auga e de saneamento, deberán conectar obrigatoriamente a cada unha delas, previa solicitude ao Concello ou entidade concesionaria do servizo. Exceptúanse da obrigatoriedade de conectar á rede de subministración de auga potable, segundo as condicións establecidas no parágrafo precedente, a todas as Comunidades de augas veciñais legalmente constituídas. Non estarán suxeitos á taxa os inmobles declarados ruinosos ou que teñan a condición de soar ou terreo. A estes efectos entenderase por ruinoso unicamente aquel inmoble que fose obxecto dunha declaración administrativa de ruína de acordo co disposto no Decreto 28/1999, do 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia. Son suxeitos pasivos contribuíntes as persoas físicas ou xurídicas e as entidades sen personalidade xurídica ás que se refire o artigo 35.4 da Lei 58/2003, do 17 de decembro, xeral tributaria, que ocupen ou utilicen as vivendas, aloxamentos e locais ou establecementos situados nos lugares, prazas, rúas ou vías públicas nos que se preste o servizo, calquera que sexa o titulo polo que o faga. Terán a consideración de suxeitos pasivos substitutos do contribuínte, os propietarios dos inmobles, que poderán repercutir, no seu caso, as cotas satisfeitas sobre os usuarios daqueles beneficiarios do servizo. Os supostos de responsabilidade, xa sexa subsidiaria ou solidaria, serán os previstos na Lei 58/2003 Xeral Tributaria.1.—Estarán exentos do pago da taxa os contribuíntes beneficiarios da Renda de Integración Social de Galicia (RISGA), tamén se incluirán nesta exención os solicitantes da RISGA, nos que pasaran mais de tres meses dende a solicitude e se atopen pendentes de resolución; que en caso denegatorio estarían obrigados a comunicar dita situación. Serán beneficiarios de esta exención os acollidos a réximes protectores de carácter público análogos ao mencionado. Os parados de larga duración (superior a un ano), tamén se beneficiarán desta exención tendo que comunicar cada seis meses un informe dos servizos sociais acreditando a situación. O carácter desta exención é rogado, xurdindo efecto a súa concesión no período impositivo seguinte ao da solicitude. O consumo rexistrado no excederá de 20 metros cúbicos por período de facturación, e a exención e relativa ao servizo de abastecemento de auga.2.—Os interesados que desexen solicitar a exención da cota da taxa, deberán presentar: a) Solicitude de concesión da exención. b) Fotocopia do NIF das persoas físicas solicitantes do beneficio fiscal, así como no seu caso, xustificante que acredite a actuación a través de representación e NIF da persoa que actúe como representante. c) Fotocopia compulsada do acordo de concesión da RISGA ou réxime protector de carácter público. d) Fotocopia do último recibo de pago da taxa polos servizos vinculados ao ciclo integral da auga. e) Identificación da referencia catastral do inmoble obxecto da prestación do servizo de abastecemento de auga (copia do recibo do imposto sobre bens inmobles…). f) No caso en que o inmoble obxecto de subministro onde resida o solicitante da exención non sexa da súa propiedade, deberá aportar ademais: Fotocopia do NIF do propietario do inmoble. Fotocopia do contrato de aluguer do documento que acredite que o propietario do inmoble cédelle o uso do mesmo ao solicitante do beneficio fiscal.3.—Se a solicitude non reúne os requisitos sinalados nos puntos anteriores, requiriranse ao interesado na forma establecida no artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común, para que nun prazo de 10 días emenden a falta ou achegue os documentos preceptivos, coa indicación de que, se así non o fixese, considerarase que desistiu da súa petición, logo de resolución ditada para o efecto.4.—Tanto o propietario do ben inmoble obxecto da prestación do servizo como o beneficiario terán a obriga de comunicar á administración municipal calquera modificación nos datos relativos ao beneficiario fiscal.5.—No caso de renovacións do beneficio fiscal, cando o réxime protector ao que este acollido o interesado se acorde por un período de tempo determinado, deberase presentar soamente os documentos expresados nas letras a) e c) do punto 2 deste artigo.6.—O cambio de domicilio por parte do beneficiario suporá o cese do beneficio fiscal con efectos no mesmo trimestre en que efectivamente se probe. No seu caso deberá facer unha nova solicitude con todos os documentos expresados no punto 2 deste artigo para a concesión do beneficio fiscal no novo domicilio. Tomarase como base para a determinación do importe desta taxa os custos directos e indirectos necesarios para garantir o mantemento e desenvolvemento razoable dos servizos vinculados ao ciclo integral da auga, en condicións técnico–sanitarias adecuadas. Devéngase a taxa e, en consecuencia, nace a obriga de contribuír no momento de solicitar a prestación do servizo ou desde que se utilice o mesmo sen estar debidamente autorizado.1.—A xestión, liquidación e recadación da taxa realizarase conforme á Lei Xeral Tributaria e restante normativa tributaria de aplicación, correspondendo ao Concello de Cangas. Resultando tales funcións de responsabilidade da entidade concesionaria do servizo no momento en que se adxudique tal contrato, debendo desenvolverse de conformidade ao establecido no prego de cláusulas administrativas reitor de tal contratación e o Regulamento do servizo, constituíndo a súa retribución.2.—Os padróns fiscais desta taxa serán obxecto de aprobación por resolución da Alcaldía e posterior remisión a Xunta de Goberno Local para coñecemento.1.—O Concello ou a entidade concesionaria do servizo procederá a efectuar a lectura de todos os contadores de medida dos usuarios do servizo no transcurso do período impositivo. Para tal efecto, e agás circunstancias excepcionais, a medición dos aforos dos beneficiarios do servizo realizarase de tal forma que permita a comparación de consumos dun período de 90 días.2.—O período voluntario de cobranza estenderase durante o prazo dos primeiros 15 días do trimestre natural seguinte á de lectura e comprobación. de consumos.3.—O cobro dos recibos poderase facer: a) En metálico, ben nas oficinas do concesionario do Servizo Municipal de Augas, Saneamento e Depuración, ben nas oficinas das entidades bancarias colaboradoras. b) Ou mediante domiciliación bancaria.4.—O cobro das cotas realizarase trimestralmente, e como máximo en catro liquidacións en cada exercicio, sen que sexa necesaria a notificación das cotas que se deriven da declaración de alta. A presente Ordenanza producirá efectos desde a súa entrada en vigor e ata a súa modificación ou derrogación. Contra o presente Acordo, poderá interpoñerse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Quedan derrogadas cantas ordenanzas, regulamentos ou bandos muncipais se opoñan á presente, e expresamente a ordenanza fiscal reguladora do ciclo da auga para o exercicio 2015 aprobada polo pleno municipal en sesión extraordinaria de data do 18 de febreiro de 2016 (publicada no BOPPO núm.39 de 26/02/2016 e corrección de erros publicada no BOPPo núm.45 de 07/03/2016)» Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte da publicación do presente anuncio. Cangas, 5 de decembro de 2016.—O Alcalde, Xosé Manuel Pazos Varela.